**DOPRAVNÁ výchovA**

***Hodinová dotácia:***

|  |  |  |  |  |  |  |
| --- | --- | --- | --- | --- | --- | --- |
| **Dopravná výchova** | 5. ročník | 6. ročník | 7. ročník | 8. ročník | 9. ročník | Spolu |
| Štátny vzdelávací program | 1 | 0 | 0 | 0 | 0 | 1 |
| Školský vzdelávací program | 0 | 0 | 0 | 0 | 0 | 0 |
| Spolu | 1 | 0 | 0 | 0 | 0 | 1 |

1 hodina týždenne, 33 hodín ročne

1. **Charakteristika učebného predmetu**

Doprava je neodmysliteľnou súčasťou života každého človeka. Každý z nás je deň čo deň účastník cestnej premávky. Pri ceste do práce, do školy, ako aj pri ceste za akýmikoľvek osobnými záujmami sa každý z nás stáva účastníkom cestnej premávky či už ako chodec, cyklista, cestujúci v prostriedkoch hromadnej prepravy, vodič motorového vozidla a pod.

Okrem pozitívnych stránok, ktoré so sebou doprava prináša, najmä v zmysle uspokojovania materiálnych a kultúrnych potrieb človeka, má doprava a motorizmus aj veľa  
záporných stránok. Jednou z najzávažnejších negatívnych stránok od samých začiatkov  
vzniku automobilizmu až po dnešok to boli a sú dopravné nehody. S rozvojom motorizmu sa  
ich počet zvyšuje. Pri dopravných nehodách dochádza k stratám na životoch, k ťažkým  
úrazom, často s trvalými následkami. Neúmerný je počet dopravných nehôd, ktorých  
účastníkmi sú deti v mladšom a staršom školskom veku.

Akýkoľvek druh pohybu v cestnej premávke je nemysliteľný bez adekvátneho poznania  
a rešpektovania pravidiel cestnej premávky, teda platných všeobecne záväzných právnych  
predpisov pre túto oblasť. Učebný predmet a nepriamo celá vzdelávacia sústava pripravuje  
ľudí na život v premávke na pozemných komunikáciách. V tejto súvislosti je potrebné  
zdôrazniť, že škola je základnou a najdôležitejšou zložkou tohto systému. Základné  
vedomosti, zručnosti a návyky zamerané na bezpečné správanie sa v rôznych dopravných  
situáciách získavajú deti najmä prostredníctvom školy.

Učivo predmetu Dopravná výchova je povinnou súčasťou výchovy a vzdelávania žiakov  
základných škôl. Svojim špecifickým obsahom a zameraním cieľavedome pôsobí na mravné,  
intelektuálne, fyzické a psychické vlastnosti žiakov. Úlohou dopravnej výchovy v školách je  
postupne pripraviť deti na samostatný pohyb v cestnej premávke - ako chodcov alebo  
cyklistov - pričom je potrebné mať na zreteli aj aspekt výchovy budúcich vodičov  
motorových vozidiel. Realizácia učebnej činnosti sa uskutočňuje v objekte školy, na detských  
dopravných ihriskách (ďalej len DDI) alebo v bezpečných priestoroch v okolí školy.

1. **Ciele učebného predmetu**

Ciele dopravnej výchovy na ZŠ sú zamerané na všetky tri oblasti osobnosti žiaka, na  
oblasť ***kognitívnu, afektívnu a psychomotorickú***. Je prirodzené, že nie pri každej téme sú  
v rovnakej miere rozvíjané všetky tri zložky osobnosti žiaka. Vyučujúci má dbať o to, aby na  
úkor osvojenia jednotlivých faktov a zručností nezanedbal rozvíjanie osobnosti žiaka z tejto  
oblasti do takej miery, ako ho umožňujú jeho osobné dispozície, vek, fyzická vyspelosť, atď.

**Ciele sú zostavené v zmysle týchto kritérií :**

* + 1. Pochopiť funkcie dopravy ako riadeného systému vymedzeného všeobecne záväznými  
       právnymi predpismi,
    2. formovať mravné vedomie a správanie sa v zmysle morálnej a právnej zodpovednosti pri  
       chôdzi a jazde v cestnej premávke,
    3. osvojiť si zásady bezpečného správania sa v cestnej premávke podľa všeobecne  
       záväzných právnych predpisov, ako chodec, cyklista, cestujúci (spolujazdec),
    4. naučiť deti pozorovať svoje okolie, vyhodnocovať situáciu z hľadiska bezpečnosti

a aplikovať návyky bezpečného správania sa v cestnej premávke v praktickom živote,

* + 1. zvládnuť techniku chôdze a jazdy na bicykli,
    2. zvládnuť základné taktické prvky chôdze a jazdy v cestnej premávke,
    3. pochopiť význam technického stavu a údržby vozidiel pre bezpečnú jazdu v cestnej  
       premávke a prakticky zvládnuť základné úlohy údržby bicykla,

h) uvedomiť si význam technických podmienok dopravy a zariadení ovplyvňujúcich

bezpečnosť cestnej premávky,

i) pochopiť význam komunikácie a kooperácie medzi účastníkmi cestnej premávky, naučiť

sa predvídať potenciálne riziká vyplývajúce z povahy vozovky, dopravnej situácie

a správania sa iných účastníkov cestnej premávky, učiť sa predvídať a reagovať na chyby

druhých,

j) pochopiť význam a úlohy policajtov pre bezpečnú a plynulú premávku na cestách,

k) osvojiť si zásady, ale aj zručnosti a návyky súvisiace s poskytovaním prvej pomoci

zranenej osobe pri dopravnej nehode,

l) osvojiť si základné zručnosti a zásady správania sa pri dopravnej nehode.

**V priebehu vyučovania je potrebné vytvárať tieto kompetencie:**

**Kompetencia v oblasti poznávania:**

Výučba smeruje k tomu, aby žiaci mohli:

* Poznať dopravné značky a riadiť sa podľa nich.
* Bezpečne chodiť po chodníku a po ceste.
* Brať ohľad na ostatných účastníkov cestnej premávky.
* Kultúrne sa správať na cestách a v dopravných prostriedkoch.

**Kompetencia riešiť problémy:**

* Zavolať alebo poskytnúť pomoc pri dopravnej nehode.
* Pozorovať svoje okolie a vyhodnocovať ho z hľadiska bezpečnosti.
* Ovládať bezpečnú jazdu na bicykli.

Výsledkom výchovy a vzdelávania v oblasti bezpečnosti v cestnej premávke je okrem  
osvojenia si rôznych poznatkov a pravidiel cestnej premávky aj nadobudnutie konkrétnych  
zručností, ale aj návodov na riešenie určitých dopravných situácií. Z uvedeného dôvodu  
obsah vzdelávania členíme do nasledovných oblastí a veku primerane ho spracovávame pre  
jednotlivé kategórie žiakov.

1. **Témy, tematické okruhy**

3.1. Teoretické znalosti pravidiel cestnej premávky

3.2. Dopravné značky a zariadenia

3.3. Praktické cvičenia

3.4. Taktika bezpečného správania a jednania pri chôdzi

3.5. Podmienky premávky na cestách

3.6. Technické podmienky prevádzky dopravných prostriedkov

1. **Požiadavky na výstup**

**3.1. Teoretické znalosti pravidiel cestnej premávky**

|  |  |  |
| --- | --- | --- |
| ***Hodnoty***  ***a postoje žiaka ako účastníka cestnej premávky*** | ***Obsah, obsahový štandard*** | ***Minimálne požiadavky Výstupný min. štandard*** |
| Vie sa chovať primerane a ohľaduplne. | Základné ustanovenia o povinnostiach účastníkov cestnej premávky: chodcov, vodičov (spolujazdcov, prepravovaných osôb), a ich spôsobilosti v zmysle zákonnej normy -, dodržiavať dopravné značky, počúvať pokyny a výzvy policajtov. Poslanie, činnosť a kompetencie dopravnej polície. | Neohrozuje bezpečnosť a plynulosť cestnej premávky. |
| **3.2. Dopravné značky a zariadenia** | | |
| ***Hodnoty a postoje žiaka ako účastníka cestnej premávky*** | ***Obsah, obsahový štandard*** | ***Minimálne požiadavky Výstupný min. štandard*** |
| Žiak chápe zmysel dodržiavania dopravných značiek. | Nebezpečné stúpanie, Nebezpečné klesanie, Najvyššia dovolená rýchlosť, Koniec najvyššej dovolenej rýchlosti. | Dodržiava pokyny  dopravných  značiek. |
| **3.3. Praktický výcvik** | | |
| ***Hodnoty a postoje žiaka ako účastníka cestnej premávky*** | ***Obsah ,obsahový štandard*** | ***Minimálne požiadavky Výstupný min. štandard*** |
| Vie zvážiť svoje možnosti a schopnosti na bezpečné zvládnutie terénu. | Technika jazdy na bicykli v sťažených podmienkach, v teréne (prudké klesanie a stúpanie), jazda vodou, v blate, v piesku, prechádzanie náročnejšou jazdou zručnosti na bicykli (ako disciplíny celoštátnej dopravnej súťaže Na bicykli bezpečne). | Len pre mimoriadne nadaných a talentovaných žiakov, ktorí majú na takúto jazdu aj vhodné bicykle. |

**3.4. Taktika bezpečného správania a jednania pri chôdzi a jazde v cestnej premávke**

|  |  |  |
| --- | --- | --- |
| ***Hodnoty a postoje žiaka ako účastníka cestnej premávky*** | ***Obsah, obsahový štandard*** | ***Minimálne požiadavky Výstupný min. štandard*** |
| Pri plánovaní zvažuje aj možnosti svojich spolujazdcov. | Vedieť plánovať trasy ciest a výletov z hľadiska bezpečnosti a plynulosti (hustota premávky, druh cesty, charakter cesty, vzdialenosť, čas). | Žiak si dokáže naplánovať jednoduchý výlet do okolia. |
| **3.5. Podmienky premávky na cestách** | | |
| ***Hodnoty a postoje žiaka ako účastníka cestnej premávky*** | ***Obsah, obsahový štandard*** | ***Minimálne požiadavky Výstupný min. štandard*** |
| Morálna a právna zodpovednosť k ostatným účastníkom cestnej premávky. | Druhy pozemných komunikácii podľa určenia: diaľnice, cesty, miestne komunikácie, účelové komunikácie, sieť diaľnic a ciest pre motorové vozidlá, medzinárodné cesty. | Žiak vie určiť podľa automapy druh pozemnej komunikácie. |
| **3.6. Technické podmienky premávky vozidiel** | | |
| ***Hodnoty a postoje žiaka ako účastníka cestnej premávky*** | ***Obsah, obsahový štandard*** | ***Minimálne požiadavky Výstupný min. štandard*** |
| Správny  partnerský vzťah medzi účastníkmi cestnej premávky. | Údržba bicykla - jednoduché opravy, správne nastavenie výšky a sklonu sedla a riadidiel, napnutie reťaze, demontáž a montáž kolesa, oprava vzdušnice. | Žiak vie identifikovať najjednoduchšie závady na bicykli. |

1. **Metódy a formy– stratégie vyučovania**

Z hľadiska riadenia vyučovania a uplatňovania vyučovacích metód budeme  
používať hravé a zážitkové spôsoby práce so žiakmi. Mimoriadne dôležitú úlohu má nácvik vhodného a bezpečného dopravného správania v simulovaných i reálnych dopravných situáciách.

Na 2. stupni pri získavaní teoretických poznatkov budeme rozvíjať tvorivosť žiakov tým, že v tímoch budú pracovať na **projektoch** zameraných na bezpečnosť cestnej premávky a výsledky budú prezentovať pred spolužiakmi.

Veľmi dôležitá je aj problematika vlastného usmerňovania procesov správania sa  
žiaka. Otázky auto regulácie správania sú tesne späté s problémom výchovy a vzdelávania,  
s problémom prevzatia a zvnútornenia morálnych a iných svojich cieľov i hodnôt a noriem  
spoločnosti. Auto regulácia je základom disciplíny a prevencie zlyhania. Ide o sebariadenie,  
sebausmerňovanie nielen správania, ale aj myslenia a cítenia či prežívania. V tejto súvislosti  
je dôležité využívať vo vyučovaní dopravnej výchovy metódy **auto regulácie a sebariadenia** ( hodnotenie správania sa samých seba v dopravnej situácii).

Vo vyučovaní dopravnej výchovy budeme vo väčšej miere **využívať informačné  
a komunikačné technológie**. **Využitie digitálnych programov** vo výučbe má svoje miesto,  
pretože žiak aktívne prijíma nové informácie tým, že musí riešiť rôzne zložité situácie  
a navyše hravým spôsobom sa u neho rozvíja digitálna gramotnosť.

V metódach **participatívne** metódy (dialóg, diskusia), inscenačné metódy (metódy hrania rol), **brainstormingové** metódy (burza dobrých nápadov), **kognitívne metódy, zážitkové metódy, skúsenostné metódy** a pod.

Dôležitou súčasťou dopravnej výchovy žiakov základných škôl je osvojenie si  
poznatkov, ale aj nadobudnutie zručností a návykov súvisiacich s poskytovaním prvej

pomoci zraneným osobám pri dopravnej nehode - organizácia besied o bezpečnosti cestnej premávky, účasť obetí dopravných nehôd, DVD nahrávky dopravných nehôd

Ďalšou veľmi dôležitou súčasťou dopravnej výchovy je príprava žiakov k skutočnosti,  
že „na ceste nie sú sami" - čo vedie k potrebe **kooperácie** medzi účastníkmi cestnej  
premávky a k potrebe dokázať predvídať správanie iných účastníkov vrátane ich chýb.

**a) Metodické formy výučby -** sú priamym prejavom danej metódy pri osvojovaní obsahu výučby. Ide tu o metodické usporiadanie obsahu výučby do účelnej formy. Demonštračné formy postupu činnosti - ukážky riešenia úloh, zostavenia plánu, ukážky predmetov, javov, zobrazení formy samostatnej práce, experimentálne a teoretické cvičenie, písomné a grafické práce, riešenie testu, počítačovej prezentácie.

**b) Sociálne formy výučby**

- pri týchto formách výučby ide o usporiadanie výučby vzhľadom k jej subjektom (učiteľovi a žiakom):

- frontálna práca

- individuálna práca

- skupinová práca

**c) Organizačné formy výučby**

- vyučovacia hodina

- súťaž

- domáca práca

Zručnosti môžu žiaci nadobudnúť aj prostredníctvom ÚC v 5. - 9. ročníku základných škôl v rámci činností Ochrana človeka a prírody. Postupným oživovaním činnosti DDI sa vytvoria podmienky na osvojenie si vedomostí a získanie potrebných zručností v oblasti poskytovania prvej pomoci aj v rámci praktického výcviku na DDI.

1. **Učebné zdroje**

Na podporu a aktiváciu vyučovania budeme používať tieto učebné zdroje:

**Didaktická technika:**

- počítačová učebňa s pripojením na internet, dataprojektorom,

- multimediálne CD.

**Materiálne výučbové prostriedky:**

- prezentácie,

- výučbové CD,

- ekukačné programy,

- literatúra.

**Odborná literatúra:**

M. Kožuchová a spol. : Dopravná výchova pre 1. a 2. ročník ZŠ, Bratislava SPN, Mladé letá 2009

P. Režucha – D. Zimányová: Chodím, chodíš, chodíme, Bratislava Orbis Pictus Istropolitana 1994

P. Režucha – D. Zimányová: Jazdím, jazdíš, jazdíme, Bratislava Orbis Pictus Istropolitana 1994

M. Fábryová a spol.: Bezpečne s Bezpečkom, Bratislava

**Internetové zdroje:**

<http://www.zborovna.sk/kniznica.php?action=show_version&id=23874>

<http://www.mladyzachranar.sk/Default.aspx>

<http://www.becep.sk/index.php/prevencia/bezpenos-cyklistov>

<http://www.becep.sk/index.php/prevencia/bezpenos-chodcov>

www.infovekacik.infovek.sk

www. skodahrou.cz

www.zachranari.sk

<http://www.andrea-ucitelka.tym.cz/vychovy.html>

<http://skd-snp.blog.cz/0806/dopravna-vychova-chodec-v-cestnejpremavke>

1. **Hodnotenie predmetu**

***Predmet dopravná výchova je klasifikovaný na vysvedčení známkami.***